《将归黄山留别诸同学》
清代·孙默

伯皋应下谢朝春，回首淮南遍夕烽。客到空城余蔓草，身随孤剑冷芙蓉。

秋深始买江边棹，古寺还听天外钟。黄海只愁迷旧路，仙人丹灶白云封。

作者简介：（1613—1678）明末清初江南休宁人，字无言，号桴庵。工诗。客居扬州，交游甚广，而始终为一穷老布衣。晚欲归黄山，王士禛、施闰章等作诗以送，然未能成行。有《笛松阁集》。